CELEX: 32013R0349
Language: sk
Date: 2013-04-17 00:00:00
Title: Vykonávacie nariadenie Komisie (EÚ) č. 349/2013 zo 17. apríla 2013 , ktorým sa mení miera dodatočného cla pre výrobky uvedené v prílohe I k nariadeniu Rady (ES) č. 673/2005, ktorým sa zavádzajú dodatočné dovozné clá na dovoz určitých výrobkov s pôvodom zo Spojených štátov amerických

18.4.2013   
            
            
               SK
            
            
               Úradný vestník Európskej únie
            
            
               L 108/6
            
         VYKONÁVACIE NARIADENIE KOMISIE (EÚ) č. 349/2013
   zo 17. apríla 2013,
   ktorým sa mení miera dodatočného cla pre výrobky uvedené v prílohe I k nariadeniu Rady (ES) č. 673/2005, ktorým sa zavádzajú dodatočné dovozné clá na dovoz určitých výrobkov s pôvodom zo Spojených štátov amerických
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 673/2005 z 25. apríla 2005, ktorým sa zavádzajú dodatočné dovozné clá na dovoz určitých výrobkov s pôvodom zo Spojených štátov amerických (1), a najmä na jeho článok 3,
   keďže:
   
               (1)
            
            
               Vzhľadom na to, že Spojené štáty americké neupravili zákon o kompenzácii pokračujúceho dumpingu a subvencií (ďalej len „ZKPDS“; Continued Dumping and Subsidy Offset Act – CDSOA) tak, aby si splnili svoje povinnosti vyplývajúce z dohôd Svetovej obchodnej organizácie (ďalej len „WTO“), nariadením (ES) č. 673/2005 sa od 1. mája 2005 uložilo dodatočné valorické clo vo výške 15 % na dovoz určitých výrobkov s pôvodom zo Spojených štátoch amerických. V súlade s povolením WTO pozastaviť uplatňovanie koncesií na Spojené štáty Komisia každý rok upravuje úroveň pozastavenia na úroveň zrušenia alebo zníženia výhod, ktoré v danom čase spôsobí Európskej únii ZKPDS.
            
         
               (2)
            
            
               Úhrady v rámci ZKPDS za najaktuálnejší rok, za ktorý sú k dispozícii údaje, sa týkajú distribúcie antidumpingového a vyrovnávacieho cla vybraného za rozpočtový rok 2012 (od 1. októbra 2011 do 30. septembra 2012), ako aj dodatočného rozdelenia podľa ZKPDS v roku 2012 v súvislosti s antidumpingovým a vyrovnávacím clom, ktoré nebolo vyplatené v priebehu rozpočtových rokov 2006, 2007, 2008, 2009 a 2010. Na základe údajov uverejnených Úradom Spojených štátov amerických na ochranu colného priestoru a hraníc (United States‘ Customs and Border Protection) sa úroveň zrušenia alebo zníženia výhod pre Úniu vypočítala na 60 774 402 USD.
            
         
               (3)
            
            
               Keďže úroveň zrušenia alebo zmenšenia výhod a následne úroveň pozastavenia sa zvýšili, posledný výrobok zo zoznamu v prílohe II k nariadeniu (ES) č. 673/2005 by sa mal doplniť do zoznamu uvedeného v prílohe I k nariadeniu (ES) č. 673/2005. Úroveň pozastavenia výhod sa však nemôže prispôsobiť úrovni zrušenia alebo zníženia pridaním alebo odstránením výrobkov zo zoznamu v prílohe I k nariadeniu (ES) č. 673/2005. V dôsledku toho by Komisia mala v súlade s článkom 3 ods. 1 písm. e) daného nariadenia upraviť mieru dodatočného dovozného cla s cieľom prispôsobiť úroveň pozastavenia výhod úrovni zrušenia alebo zníženia. Štyri výrobky uvedené v prílohe I by preto mali zostať na zozname a miera dodatočného dovozného cla by sa mala zmeniť a stanoviť na 26 %.
            
         
               (4)
            
            
               Účinok zavedenia dodatočného valorického cla na úrovni 26 % na dovoz výrobkov zo Spojených štátov uvedených v prílohe I predstavuje za jeden rok hodnotu obchodu, ktorá nepresahuje 60 774 402 USD.
            
         
               (5)
            
            
               Článok 6 ods. 1 a článok 6 ods. 2 nariadenia (ES) č. 673/2005 obsahuje osobitné oslobodenie od dodatočného dovozného cla. Keďže uplatniteľnosť týchto oslobodení podlieha splneniu určitých podmienok pred nadobudnutím účinnosti nariadenia (ES) č. 673/2005 alebo v deň začatia jeho uplatňovania, tieto oslobodenia nemožno v praxi uplatňovať na dovoz nového výrobku doplneného týmto nariadením do zoznamu v prílohe I. Mali by sa preto prijať osobitné ustanovenia v záujme toho, aby sa tieto oslobodenia vzťahovali na dovoz tohto výrobku.
            
         
               (6)
            
            
               Aby nedochádzalo k obchádzaniu dodatočného cla, toto vykonávacie nariadenie by malo nadobudnúť účinnosť dňom jeho uverejnenia.
            
         
               (7)
            
            
               Opatrenia stanovené v tomto vykonávacom nariadení sú v súlade so stanoviskom Výboru pre odvetné obchodné opatrenia,
            
         PRIJALA TOTO NARIADENIE:
   Článok 1
   Príloha I k nariadeniu (ES) č. 673/2005 sa nahrádza prílohou I k tomuto nariadeniu.
   Článok 2
   Príloha II k nariadeniu (ES) č. 673/2005 sa nahrádza prílohou II k tomuto nariadeniu.
   Článok 3
   Na výrobky s pôvodom zo Spojených štátoch amerických, uvedené v prílohe I k nariadeniu (ES) č. 673/2005, sa ku clu ukladá dodatočné valorické clo na úrovni 26 %.
   Článok 4
   1.   Výrobky, pre ktoré bolo pred dňom nadobudnutia účinnosti tohto nariadenia vydané dovozné povolenie s oslobodením od cla alebo so znížením cla, nepodliehajú dodatočnému clu, ak sú zatriedené do jedného z týchto číselných znakov KN (2): 6204 62 31.
   2.   Výrobky, pri ktorých možno preukázať, že sú v deň začatia uplatňovania tohto nariadenia už na ceste do Európskej únie alebo sú dočasne uskladnené, alebo sa nachádzajú v bezcolnom pásme alebo v slobodnom sklade, alebo v režime s podmienečným systémom v zmysle článku 84 ods. 1 písm. a) nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (3) a miesto určenia ktorých nemožno zmeniť, nepodliehajú dodatočnému clu pod podmienkou, že sú zatriedené do jedného z týchto číselných znakov KN: 6204 62 31.
   Článok 5
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   Uplatňuje sa od 1. mája 2013.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 17. apríla 2013
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 110, 30.4.2005, s. 1.
   
      (2)  Opis výrobkov zatriedených do týchto číselných znakov možno nájsť v prílohe I k nariadeniu Rady (EHS) č. 2658/87 (Ú. v. ES L 256, 7.9.1987, s. 1), nahradenej nariadením Komisie (ES) č. 1810/2004 (Ú. v. EÚ L 327, 30.10.2004, s. 1) a zmenenej nariadením (ES) č. 493/2005 (Ú. v. EÚ L 82, 31.3.2005, s. 1).
   
      (3)  Ú. v. ES L 302, 19.10.1992, s. 1.
   
      PRÍLOHA I
      Výrobky, na ktoré sa uplatní dodatočné clo, sa určia podľa ich osemmiestnych číselných znakov KN. Opis výrobkov zatriedených do týchto číselných znakov možno nájsť v prílohe I k nariadeniu (EHS) č. 2658/87.
      0710 40 00
      9003 19 30
      8705 10 00
      6204 62 31
   
   
      PRÍLOHA II
      Výrobky v tejto prílohe sa identifikujú podľa ich osemmiestnych číselných znakov KN. Opis výrobkov zatriedených do týchto číselných znakov možno nájsť v prílohe I k nariadeniu Rady (EHS) č. 2658/87.